Tájékoztatjuk, hogy a Nemzeti Adó- és Vámhivatal (NAV) Informatikai Intézete a Központi Elektronikus Fizetési Információs Rendszerbe (Central Electronic System of Payment information, a továbbiakban: CESOP) történő adatszolgáltatás E-Banktitok (EBT) rendszerben történő kommunikációjához elkészítette az EBT-CESOP üzenet specifikációját, melynek publikálása az OPENKKK portálon megtörtént [OpenKKK - Kezdőlap (gov.hu)](https://openkkk.nav.gov.hu/_layouts/15/start.aspx#/SitePages/Kezd%C5%91lap.aspx?RootFolder=%2FMegosztott%20dokumentumok%2FSpecifik%C3%A1ci%C3%B3k%2FCESOP%20specifik%C3%A1ci%C3%B3&FolderCTID=0x012000A74CCEA4C7223A438B470FB97E909D83&View=%7B5B23843E%2D50D2%2D42F4%2DBCA7%2D7035A9764A44%7D).

A CESOP adatcsere tesztelésének feltétele az ügyfélnek kiadott teszt felhasználó és az ahhoz kapcsolódó ***EBT-CESOP – Fizetési adatok*** csatorna jogosultság megléte.

A teszt rendszerhez a pénzforgalmi szolgáltatónak (a továbbiakban: szolgáltató) a csatlakozási szándékát a ki.cesop\_test@nav.gov.hu email címen kell jeleznie kapcsolattartó személyének és email címének megjelölésével.

A beérkezett igénylőlap alapján a NAV Informatikai Intézete állítja be a teszteléshez szükséges jogosultságokat, biztosítja a teszteléshez szükséges teszt tanúsítványokat.

Az EBT éles rendszer CESOP moduljához csatlakozni kívánó pénzügyi szolgáltatók, az erre vonatkozó igényüket az OPENKKK-n elérhető belépési nyilatkozat ([EBT CESOP éles regisztráció](https://openkkk.nav.gov.hu/_layouts/15/start.aspx#/SitePages/Kezd%C5%91lap.aspx?RootFolder=%2FMegosztott%20dokumentumok%2FEBT%20kommunik%C3%A1ci%C3%B3&FolderCTID=0x012000A74CCEA4C7223A438B470FB97E909D83&View=%7B5B23843E%2D50D2%2D42F4%2DBCA7%2D7035A9764A44%7D)) benyújtásával kezdeményezhetik.

A nyilatkozatot **a magyarországi letelepedéssel rendelkező pénzforgalmi szolgáltatók** a NAV Központi Irányítás Adókapcsolati Főosztály részére, az elektronikus kapcsolattartás szabályainak megfelelően küldik meg.

**Magyarországi letelepedéssel nem rendelkező pénzforgalmi szolgáltatók** a nyilatkozat a cesop\_business@nav.gov.hu címre történő beküldésével jelzik a csatlakozási szándékukat.

**A tanúsítványokkal kapcsolatos főbb információ(k):**

* a teszteléshez szükséges teszt tanúsítványokat a NAV Informatikai Intézete biztosítja,
* a szolgáltatók részéről az „éles rendszerben” a VHR és ELLTAM kommunikációban használt tanúsítványok a CESOP kommunikációban is használhatók. Lehetőség van több tanúsítvány és aláírás használatára, de annak tükröznie/azonosítania kell a szolgáltatót. Ezek nyilvános kulcsait a NAV címtárában is fel kell tölteni.
* A kommunikációhoz újonnan csatlakozó szolgáltatóknak is - ideértve a külföldi székhellyel rendelkező, de a Magyar Nemzeti Bank által kiadott engedély birtokában működő szolgáltatót - az authentikációnál, elektronikus aláírásnál és a titkosításnál a Nemzeti Média- és Hírközlési Hatóság által felügyelt, magyarországi tanúsítványkiadótól származó fokozott biztonságú aláíró, illetve titkosító tanúsítványt kell használnia. Az eIDAS által Magyarországon megbízható tanúsítványkiadók: <https://eidas.ec.europa.eu/efda/tl-browser/#/screen/tl/HU>

A Hitelesítés Szolgáltató az előfizető szervezet adatait közhiteles adatbázisokban ellenőrzi.

Javasoljuk a kommunikáció tesztelését az éles rendszerhez történő csatlakozást megelőzően.

A fejlesztés, tesztelés, üzemeltetés során felmerülő technikai kérdéseket az alábbi címre várjuk: ebt\_teszt@nav.gov.hu